**Anexa nr. 2**

**la Ordinul Ministrului finanțelor**

**nr. 143 din 27 noiembrie 2024**

**MODUL DE COMPLETARE
a Declarației privind impozitul pe venitul agenţilor economici subiecţi**

**ai sectorului întreprinderilor mici și mijlocii (SIMM24)**

1. La poziţia **“Codul fiscal”** se indică Codul fiscal ce reprezintă numărul personal de identificare al contribuabilului, atribuit în modul stabilit de legislația în vigoare.
2. La poziţia **“Denumirea contribuabilului”** se indică denumirea unității respective care completează Declarația privind impozitul pe venitul agenţilor economici subiecţi ai sectorului întreprinderilor mici și mijlocii (în continuare – Declarație), care trebuie să corespundă cu cea indicată în documentele de constituire, eliberate de către organele abilitate, conform legislației în vigoare.
3. La poziţia “**Serviciul Fiscal de Stat**” se indică denumirea subdiviziunii teritoriale a Serviciului Fiscal de Stat unde se depune Declarația.
4. La poziția **“Perioada fiscală”** se indică perioada fiscală pentru care se depune Declarația. Perioada fiscală se completează cu un cod, care are următoarea structură: P/AAAA, unde P – codul perioadei fiscale, care obţine valoarea A, iar AAAA – anul. De exemplu, pentru anul 2024, perioada fiscală se va indica A/2024.
5. La poziţia **“Codul localităţii (CUATM)”** se indică codul conform Clasificatorului Unităţilor Administrativ-Teritoriale al Republicii Moldova (în continuare CUATM) şi care corespunde codului din patru cifre.
6. La poziţia **“Data prezentării”** se indică data prezentării Declarației.
7. La poziţia **“Genul principal de activitate”** se indică denumirea genului principal de activitate determinat conform Clasificatorului activităților din economia Moldovei (CAEM) rev. 2 (în continuare CAEM) şi care corespunde codului din patru cifre.
8. La poziția **“Cod (CAEM)”** se indică codul din patru cifre determinat conform CAEM şi care corespunde col. 5 al acestuia.
9. În **rândul 1** se reflectă suma totală a veniturilor constatate în contabilitatea financiară, conform prevederilor Standardelor Naţionale de Contabilitate sau Standardelor Internaţionale de Raportare Financiară, care se determină ca suma conturilor din clasa „Venituri” (rândul 1.1) și a veniturilor obținute în rezultatul ajustării conform art. 22623 alin (1) din Codul fiscal (rândul 1.2). În cazul în care ajustarea din rândul 1.2 este efectuată în sensul diminuării, suma urmează a fi reflectată cu semnul (-).
10. În **rândul 2** se indică suma veniturilor neimpozabile prevăzute la art. 20 din Codul fiscal care nu se includ în componența obiectului impunerii.
11. În **rândul 3** se indică valoarea returului de marfă care urmează să micşoreze mărimea obiectului impunerii în perioada fiscală în care a avut loc returul de marfă. Se indică valoarea returului în cazul în care vânzarea și returnarea au avut loc în perioade de gestiune diferite. În cazul în care livrarea și returnarea au avut loc în aceeași perioadă de gestiune, valoarea returului de marfă nu se reflectă, în temeiul pct. 17 din SNC „Venituri” aprobat prin Ordinul Ministerului Finanțelor nr. 118/2013.
12. În **rândul 4** se indică valoarea discontului (reducerii) acordat de către entitatea raportoare, care urmează să micşoreze mărimea obiectului impunerii în perioada fiscală în care s-a acordat discontul (reducerea). Se indică valoarea discountului (reducerii) în cazul în care vânzarea și acordarea discountului (reducerii) au avut loc în perioade de gestiune diferite. În cazul în care livrarea și acordarea discountului (reducerii) au avut loc în aceeași perioadă de gestiune, valoarea discontului (reducerii) nu se reflectă, în temeiul pct. 17 din SNC „Venituri” aprobat prin Ordinul Ministerului Finanțelor nr. 118/2013.
13. În **rândul 5** se indică suma veniturilor obținute în urma diferențelor de curs valutar și/sau diferența de sumă care nu se includ în componența obiectului impunerii conform prevederilor art. 542 alin. (3) din Codul fiscal.
14. În **rândul 6** se indică suma venitului impozabil care reprezintă venitul total obținut pe parcursul perioadei fiscale din care se exclud veniturile care nu se includ în componența obiectului impunerii (art. 20 din Codul fiscal), valoarea returului de marfă, valoarea discountului (reducerii) și veniturile rezultate din diferența de curs valutar și/sau diferența de sumă. Se determină prin calculul: rând 1 – rând 2 – rând 3 – rând 4 – rând 5 și se completează doar în cazul în care rezultatul este pozitiv. În situația în care rezultatul calculului reflectă indicator negativ se va indica cifra “0”.
15. În **rândul 7** se indică mărimea cotei impozitului pe venit în vigoare în perioada de raportare, stabilită la art. 543 din Codul fiscal.
16. În **rândul 8** se indică suma impozitului pe venit achitat în afara Republicii Moldova, în condițiile stipulate la art. 82 din Codul fiscal. Începând cu perioada fiscală 2025 nu se completează.
17. În **rândul 9** se indică suma impozitului pe venit (rând 6 \* rând 7 – rând 8).
18. Contribuabilii care au filiale şi/sau subdiviziuni în afara unităţii administrativ-teritoriale în care se află sediul central transferă impozitul pe venit calculat, la buget, după sediul de bază al contribuabilului (adresa juridică).
19. Declarația poate fi semnată de conducătorul contribuabilului ori de două persoane cu drept de semnătură: prima semnătură aparţine conducătorului sau altei persoane împuternicite, a doua – contabilului-şef sau altei persoane împuternicite.